
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 30. jūlijā
	
	Nr.
	422


	Par zemesgabala (starpgabala) Alojas ielā 1, Jūrmalā, pirkuma līguma noslēgšanu
	(protokols Nr. 9, 59. punkts)


Jūrmalas dome 2026. gada 28. maijā pieņēma lēmumu Nr. 262 “Par zemesgabala (starpgabala) Alojas ielā 1, Jūrmalā, atsavināšanu” (turpmāk – Lēmums Nr. 262), ar kuru nolemts atsavināt, pārdodot mutiskā izsolē ar augšupejošu soli un tūlītēju samaksu, starp pirmpirkuma tiesīgajām personām Jūrmalas valstspilsētas pašvaldībai piederošo zemesgabalu (starpgabalu) Alojas ielā 1, Jūrmalā, kadastra Nr. 1300 008 0250, zemes vienības kadastra apzīmējums 1300 008 0245, ar kopējo platību 597 m2, (turpmāk – zemesgabals) un apstiprināja nosacīto cenu 26 983,00 euro, izsoles soli – 1 889,00 euro un izsoles reģistrācijas maksu – 140,00 euro, kā arī apstiprināja zemesgabala izsoles noteikumus (turpmāk – izsoles noteikumi) starp pirmpirkuma tiesīgajām personām. Ar Lēmumu Nr. 262 vienlaikus noteikts, ka gadījumā, ja izsludinātajā termiņā par pirmpirkuma tiesību izmantošanu piesakās tikai viena pirmpirkuma tiesīgā persona, Jūrmalas Mantas novērtēšanas un izsoļu komisija izsoli nerīko un Jūrmalas valstspilsētas administrācijas (turpmāk – Administrācija) Īpašumu pārvaldes Pašvaldības īpašumu nodaļa organizē pirkuma līguma noslēgšanu ar šo pirmpirkuma tiesīgo personu par nosacīto cenu, pēc nosacītās cenas samaksas pilnā apmērā.

Saskaņā ar izsoles noteikumu 2.3. apakšpunktu pirmpirkuma tiesības uz zemesgabalu par nosacīto cenu ir zemesgabala Alojas ielā 3, Jūrmalā, kadastra Nr. 1300 008 2402, īpašniekam un nekustamā īpašuma Edinburgas prospektā 25A, Jūrmalā, kadastra Nr. 1300 008 2403, īpašniekiem, kuru īpašuma tiesības nostiprinātas zemesgrāmatā.


Noteiktajā termiņā līdz 2026. gada 6. jūlijam par zemesgabala pirmpirkuma tiesību izmantošanu ir saņemts tikai viens pirmpirkuma tiesīgās personas, nekustamā īpašuma Alojas ielā 3, Jūrmalā, kadastra Nr. 1300 008 2402, īpašnieka – Vārds Uzvārds, personas kods personas kods, pieteikums (reģistrēts Administrācijas lietvedības sistēmā 2026. gada 10. jūnijā ar Nr. 1.1-39/26S-7450).

Atbilstoši izsoles noteikumu 6.1. apakšpunktam pirmpirkuma tiesīgai personai viena mēneša laikā pēc paziņojuma par pirkuma summu saņemšanas dienas jāiemaksā visa pirkuma maksa. Pirmpirkuma tiesīgā persona Jūrmalas valstspilsētas administrācijas norēķinu kontā 2026. gada 13. jūnijā iemaksāja izsoles nodrošinājumu 2 698,30 euro, izsoles reģistrācijas maksu 140,00 euro un atlikušo pirkuma maksu iemaksāja 2026. gada 24. jūlijā – 24 144,70 euro, līdz ar to saskaņā ar izsoles noteikumu 5.1. apakšpunktu ir pamats apstiprināt pirkuma līguma noslēgšanu ar pirmpirkuma tiesīgo personu par zemesgabala nosacīto cenu.
Ņemot vērā iepriekš minēto, pamatojoties uz Publiskas personas mantas atsavināšanas likuma 34. panta otro daļu, 36. panta pirmo daļu, izsoles noteikumu 5.1. apakšpunktu un Jūrmalas Mantas novērtēšanas un izsoļu komisijas 2026. gada 22. jūlija sēdes lēmumu (protokols Nr. 8.2-7/23), Jūrmalas dome nolemj:

1. Pārdot zemesgabalu pirmpirkuma tiesīgajai personai – Vārds Uzvārds, personas kods personas kods, par nosacīto cenu 26 983,00 euro, (divdesmit seši tūkstoši deviņi simti astoņdesmit trīs euro un 00 centi).

2. Uzdot Jūrmalas valstspilsētas administrācijas Īpašumu pārvaldes Pašvaldības īpašumu nodaļai virzīt parakstīšanai zemesgabala pirkuma līgumu.
3. Pilnvarot Jūrmalas valstspilsētas pašvaldības izpilddirektoru parakstīt zemesgabala pirkuma līgumu.
	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

